Nokia

Nokia je finska firma za telekomunikacije. Nokia je bila 2012. među 10 najvećih svjetskih proizvođača mobilnih telefona. Historija Inžinjer rudarstva Fredrik Istvam osnovao je 12. maja 1865 kod rijeke Tammmerkoski svoju prvu tvornicu papira. Nakon otvaranja druge tvornice 1871. na rijeci Nokiatvirn preduzeće postaje dioničko društvo pod imenom Nokia. U prvoj polovini 20. vijeka Nokia je prozvodila gumene točkove, čizme, kablove za slabu (telefonski) i jaku struju. 1960. osniva se odjeljenje za elektroniku. Od 1970. Nokia proizvodi i elektronske komponente za telekomunikaciju. Proizvodi i utjecaj Mobilni telefon Čim je Finska 1982. uvela mobilnu mrežu, Nokia je počela s proizvodnjom auto-telefona. 1987. Nokia prodaje prvi mobilni telefon na svijetu. Model Mobira Citiman 900 je težio 800 g i koštao 4500 eura. Razvoj GSM standard Nokia je znatno doprinijela razvoju GSM standarda nakon što je 1992. predstavila prvi GSM mobilni telefon (Nokia 1011). Nokia je kao prva uvela: GPRS, HSCDS, EDGE, Bluetooth. Samo kod UMTS-a Motorola je, kao konkurent, uspjela preduhitriti Nokiu. Razvoj smartphonea 2002. Nokia je uvela vlastiti smartphone, koji je napočetku imao veliki uspjeh, Symbian 7650. Međutim menadžment je stalnim uvođenjem inovacija proizveo veliki broj neproduktivnih odjeljenja. Kad je Apple 2007. predstavio svoj prvi IPhone, tadašnji CEO Olli-Peka Kallasvuo je komentarisao da se radi beznačajnom proizvodu. Steve Ballmer CEO Microsofta je također bio skeptičan spram budućnosti smartphonea.. Bilansa Dionice Nokie kotiraju na velikim svjetskim berzama, i Nokia je prisutna na berzama u Helsinkiju, Štokholmu, Londonu, Parizu, Frankfurtu i New Yorku. Najveći uspjeh postigli su 2000. godine s modelom «3310», antena je bila skrivena u kućištu. 2000-2004 Nokia je imala prosječnu neto dobit od oko 4 milijarde eura godišnje. 2005. Nokia je prodala 740 miliona komada mobilnih telefona u svijetu. Prekid saradnje sa Siemensom Nokia je imala zajedničko preduzeće (en. Joint Venture) sa Siemensom pod nazivom "Nokia Siemens Network". Siemens je 2013. potpuno preuzeo Joint Venture. Microsoft kupuje odjel mobilnih telefona Microsoft je 2013. za 5,44 milijarde eura dao ponudu da preuzme odjel mobilnih telefona, jer će se u budućnosti Nokia više koncentrisati na tehnologiju mreža. Prodajom koja je zvanično zaključena 2014. 25000 uposlenika Nokie će u budućnosti raditi za Microsoft. Prodaja karti i navigacije HERE Nokia je u augustu 2015 za 2,8 milijardi eura prodala HERE, svoj biznis s kartama i navigacijom, konzorciju Audi-a, BMW-a i Daimler AGu. Reference